stanford-oval/wikipedia huggingface dataset:
Frank Bruno

| Frank Bruno |
| --- | --- |

Henkilötiedot
Koko nimi:  Franklin Roy Bruno
Syntynyt: 16. lokakuuta 1961 (ikä 62) Lontoo, Englanti
Kansalaisuus:   Iso-Britannia
Nyrkkeilijä
Lempinimi:  "Frank" Bruno "True Brit"
Pituus:  191 cm
Paino:  103 kg
Painoluokka:  raskassarja
Kätisyys:  oikeakätinen, eli nyrkkeilytermein Orthodox
Ammattilaistilastot
Ottelut:  45
Voitot:  40
– tyrmäysvoitot:  38
Tappiot:  5
Ratkaisemattomat:  0
Ei tuomiota/ mitätöity:  0
Aiheesta muualla
www.frankbruno.co.uk
Frank Bruno (s. 16. lokakuuta 1961 Lontoo, Englanti) on entinen brittiläinen raskaansarjan nyrkkeilijä, jonka ura huipentui WBC:n raskaansarjan voittoon vuonna 1995. Hän on voittanut 45 ottelustaan 40 ja kerännyt yhteensä 38 tyrmäysvoittoa. Kuten Henry Cooper, Bruno on pysynyt tunnettuna julkisuuden henkilönä brittiläisessä yhteisössä nyrkkeilyuransa jälkeen. Bruno tunnetaan myös lempinimellä "Frank" Bruno "True Brit". Hän on tehnyt pienen cameoroolin vuonna 2008 valmistuneessa elokuvassa Cass.
Fort Simpsonin lentoasema

Fort Simpsonin lentoasema (engl. Fort Simpson Airport) (IATA: YFS, ICAO: CYFS) on lentoasema Kanadan Luoteisterritorioissa 13,7 kilometriä kaakkoon Fort Simpsonin kylästä. Kenttää ylläpitää Luoteisterritorioiden hallinto. Lentoonlähtöjä ja -laskuja oli vuonna 2008 yhteensä 3 185.
Lentoyhtiöt ja kohteet

| Lentoyhtiö | Kohteet |
| --- | --- |
Air Tindi: Yellowknife
First Air: Whitehorse, Yellowknife
Franziska Sterrer

Sterrer EM-kisoissa vuonna 2022
Franziska Sterrer (s. 18. marraskuuta 1998) on itävaltalainen kiipeilijä, joka on erikoistunut boulderointiin. Vuonna 2024 hän oli Itävallanmestaruuskisoissa toinen. Hän oli vuonna 2021 boulderoinnin maailmancupissa ensimmäisessä Salt Lake Cityn osakilpailussa viides. Vuonna 2021 hän oli viides myös Euroopancupissa Klagenfurtissa. Vuonna 2017 hän voitti nuorten Euroopanmestaruuden. Vuonna 2015 hän oli nuorten EM-kisoissa toinen, vuonna 2014 ensimmäinen ja vuonna 2013 toinen. Hän on ollut palkintosijoilla Euroopan Youth Cupin kilpailuissa. Ensimmäinen kansainvälinen kilpailu, johon hän osallistui oli Euroopan Youth Cupin Grindelwaldissa järjestetty kilpailu, jonka hän voitti.
Franzén

Franzén on seuraavien henkilöiden sukunimi:
Edvin Franzén (1897–1975), suomalainen kauppias, yrittäjä ja yritysjohtaja, kauppaneuvos
Frans Mikael Franzén (1772–1847), suomalainen pappi ja runoilija
Frans Johan Franzén (1819–1887), suomalainen kauppaneuvos, laivanvarustaja ja sahateollisuuden harjoittaja, kauppaneuvos Johan Franzénin poika
Georg Franzén (1895–1949), suomalainen jääkärimajuri
Johan Franzén (1784–1849), suomalainen kauppaneuvos, laivanvarustaja ja sahateollisuuden harjoittaja, Frans Mikael Franzénin veli
Johan Franzén (1879–1946), suomalainen poliitikko (RKP)
Johan Franzén (s. 1979), ruotsalainen jääkiekkoilija
Nils-Olof Franzén (1916–1997), ruotsalainen kirjailija
Peter Franzén (s. 1971), suomalainen näyttelijä
Zachris Franzén (1787–1852), suomalainen kauppaneuvos, laivanvarustaja ja teollisuusyrittäjä, Frans Mikael Franzénin veli
| --- | --- |
: Tällä täsmennyssivulla luetellaan henkilöitä, joilla on sama sukunimi.
Bagheriankoira

| Bagheriankoira> Avaintiedot |
| --- | --- |
Alkuperämaa:   Sisilia,  Italia
Määrä:  kuollut sukupuuttoon
Rodun syntyaika:  ikivanha
Alkuperäinen käyttö:  villijäniksen metsästys, vartiointi
Muita nimityksiä:  Cirneco di Bagheria, Cirneco della Sicilia Occidentale
FCI-luokitus:  ei FCI-rotu
Bagheriankoira (Cirneco di Bagheria) on sukupuuttoon kuollut sisilialainen koirarotu.
Ulkonäkö

Bagheriankoira muistutti kokonsa puolesta faaraokoiraa.
Alkuperä

Eri puolilla Sisiliaa on hieman erilainen maasto ja erilaiset olosuhteet, minkä takia Cataniassa, lähellä Etnaa, suosittiin pienempiä ja kevyempiä koiria – nykyisiä etnankoiria. Vastaavasti saaren länsiosissa kehittyi bagheriankoira. Rotu suhtautui vieraisiin varautuneesti, ja sen vuoksi sitä käytettiinkin paitsi metsästykseen, myös vahtikoirana.
Barthold Heinrich Brockes

| Barthold Heinrich Brockes |
| --- | --- |
 Barthold Heinrich Brockes
Henkilötiedot
Syntynyt: 1680
Kuollut: 1747 (66–67 vuotta)
Ammatti:  kirjailija, kääntäjä
Kirjailija
Äidinkieli: saksa
Tuotannon kieli: saksa
Pääteokset:  Irdisches Vergnügen in Gott
Aiheesta muualla
Löydä lisää kirjailijoitaKirjallisuuden teemasivulta
Barthold Heinrich Brockes (1680−1747) oli saksalainen runoilija. Hän toimii välittäjänä Saksan aikaisemmassa kirjallisuudessa vallinneesta italialaisesta suunnasta muodollisesti ja kielellisesti ranskalaisen makusuunnan voitolle pääsemiseen. Ihailtuja ovat hänen luonnonkuvauksensa Irdisches Vergnügen in Gott. Vaikka niissä on runollista hienoa luonnontunnetta, niissä on myös vahva teologinen väritys. Hän on kääntänyt saksan kielelle James Thomsonin ja Alexander Popen teoksia.
Aiheesta muualla

Kuvia tai muita tiedostoja aiheesta Barthold Heinrich Brockes Wikimedia Commonsissa
Friulin kieli

| Friuli |
| --- | --- |

Oma nimi:  Furlan tai Furlâ
Tiedot
Alue:  Friuli-Venezia Giulia Italiassa
Virallinen kieli:  Friuli-Venezia Giulia
Puhujia:  300 000
Kirjaimisto:  latinalainen
Kielenhuolto:  Agjenzie Regjonâl pe Lenghe Furlane
Kielitieteellinen luokitus
Kielikunta:  indoeurooppalaiset kielet
Kieliryhmä:  itaaliset kielet romaaniset kielet länsi-itaaliset kielet
Kielikoodit
ISO 639-2:  fur
ISO 639-3:  fur
 Ohje 
Friulin kieli on Friuli-Venezia Giuliassa, Koillis-Italiassa puhuttava kieli, jota puhuvat friulit. Se muistuttaa paljon ladinin kieltä, mutta on saanut myös vaikutteita saksan, italian ja slovenian kielistä. Friulin kielestä on tekstejä 1000-luvulta, ja runoutta ja kirjallisuutta löytyy 1300-luvulta. Kielellä oli 300 000 puhujaa vuonna 2002.
Attila Hildmann

Attila Hildmann vuonna 2020.
Attila Hildmann (s. 22. huhtikuuta 1981 Berliini) on saksalainen salaliittoteoreetikko ja kokki. Hän tuli alun perin tunnetuksi vegaanisten keittokirjojen kirjoittajana, mutta koronaviruspandemian alettua hän sai huomiota pääasiassa aihetta koskevien salaliittoteorioiden esittäjänä. Hildmannia on kuvailtu uusnatsiksi.
Varhaiset vaiheet ja ura kokkina

Hildmann syntyi Berliinin Kreuzbergissä turkkilaisille vanhemmille, mutta tuli sitten saksalaisen pariskunnan adoptoimaksi. Hän omaksui vegaanisen ruokavalion adoptioisänsä kuoltua sydäninfarktiin. Hildmann saavutti Saksassa laajaa mediahuomiota vegaanikokkina. Hän teki läpimurron kirjalla Vegan for Fit (2012), joka nousi myyntilistojen kärkeen. Sittemmin Hildmann julkaisi seitsemän uutta vegaanista keittokirjaa. Hän tuli suosituksi myös televisiossa ja kehitti uusia tuotteita. Hildmannin työ vaikutti veganismin suosion nousuun Saksassa.
Vuonna 2015 Hildmann sai faneiltaan kielteisen vastaanoton gangsteriteemaisella Youtuben kokkausohjelmallaan "Vegangsta", joka epäonnistui ja keskeytettiin kuuden jakson jälkeen. Julkaistuissa jaksoissa Hildmann esitti naisvihamielisiä kommentteja ja väkivaltaa ihannoivia sloganeita. Hänen kanssaan esiintyi henkilö, jonka sormiin oli tatuoitu natsislogan. Vuonna 2015 Hildmann muutenkin lähentyi äärioikeistoa. Hän piti liittopäiväedustajia sodanlietsojina ja kuvaili pakolaisuutta saksalaisten arvojen sekä saksalaisen kulttuurin itsetuhoksi. Hildmann alkoi saada kielteistä julkisuutta myös aggressiivisilla sosiaalisen median kommenteillaan ja kiistanalaisilla someavauksillaan. Esimerkiksi vuonna 2017 hän halvensi Facebookissa Der Tagesspiegelin toimittajaa vegaanisesta grillikioskistaan annetun kriittisen palautteen johdosta. Vuonna 2018 Hildmann ryhtyi vastarintaan poliiseja vastaan saatuaan parkkisakon. Hänet poistettiin välikohtauksen päätteeksi paikalta käsiraudoissa.
Toiminta koronapandemian alettua

Hildmann innoitti Saksassa suurmielenosoituksia koronatoimia vastaan. Hildmann on kuvaillut itseään äärioikeistolaiseksi ja pitänyt vastustajiaan "vasemmistolaisina fasisteina". Hänen mukaansa Adolf Hitler oli siunaus Angela Merkeliin verrattuna, koska hänen mukaansa Merkel valmisteli Bill Gatesin kanssa seitsemän miljardin ihmisen murhaamista koronarokotteilla. Hildmannin mukaan Merkel on kommunisti ja juutalainen sionistihallinnon johtaja. Sanojensa mukaan Hildmann ei ole antisemitisti vaan uskoo tiettyjen juutalaissukujen työskentelevän Saksan ja "saksalaisen rodun" tuhoamiseksi.
Hildmann esiintyi vuonna 2020 puhujana muun muassa turvavälejä vastustaneissa mielenosoituksissa. Hän on pitänyt kasvomaskeja orjan merkkeinä. Hän vaati salamasotaa Playmobil-lelujen valmistajaa vastaan, koska joissain leluissa käytettiin pandemia-aiheisia teemoja. Heinäkuussa 2020 Hildmann kertoi, että jos hän olisi liittokansleri, hän teloituttaisi Volker Beckin. Hildmann on holokaustin kiistäjä.
Rikostutkinnat ja myöhemmät vaiheet

Hildmannia vastaan käynnistettiin useita rikostutkintoja. Ne koskivat muun muassa vihanlietsontaa, julkista rikoksiin kehottamista ja virkavallan vastustamista. Hildmann pakeni Saksasta joulukuussa 2020, ja hänestä tehtiin kansainvälinen pidätysmääräys helmikuussa 2021. Vuonna 2021 Anonymous sai Hildmannin entisen some- ja IT-vastaavan avulla pääsyn Hildmannin verkoston sisäiseen viestintään. Vuotajat katsoivat Hildmannin olleen jo pitkään uusnatsi. Hänen myös todettiin olleen suurissa veloissa ennen koronapandemian puhkeamista. Vuodon yhteydessä saatiin viitteitä siitä, että Berliinin syyttäjänvirastosta oli vuodettu Hildmannille etukäteen tieto pidätysmääräyksestä, mikä mahdollisti Hildmannin pakenemisen kotoaan Wandlitzistä. Hildmann ei pitänyt vuotoa hakkerointina vaan takinkääntöoperaationa, jossa luotettu henkilö olikin antanut haltuunsa uskotun datan Mossadille, Bundesnachrichtendienstille ja Antifalle.
Lehti Stern tavoitti Hildmannin lokakuussa 2022 Turkin Kartepesta, jossa hän oli ollut kesästä 2022. Sitä ennen hän oli asunut myös Gömeçissä. Stern oli julkaisunsa mukaan aloittanut Hildmannin jäljittämisen toukokuussa 2022. Huhtikuussa 2023 Turkki kieltäytyi Hildmannin karkottamisesta.
Hamasin hyökättyä Israeliin lokakuussa 2023 Hildmann julistautui Hamasin suurimmaksi ihailijaksi ja ylisti sen iskua. Hän toisti näkemyksensä siitä, että Saksa olisi juutalaisten miehittämä. Hildmannin tuottama propaganda levisi laajalti Telegramissa. Hän tekee sanomansa levittämisessä yhteistyötä äärioikeistolaisen kansallisdemokraattisen puolueen (nykyään Die Heimat) kanssa.
Focke-Achgelis Fa 225

| Focke-Achgelis Fa 225 |
| --- | --- |
 Fa 225:n sivuprofiili
Tyyppi:  Autogiro
Alkuperämaa:   Saksa
Valmistaja:  Focke-Achgelis
Pääkäyttäjät:  Luftwaffe (suunniteltu)
Valmistusmäärä:  1 
Focke-Achgelis Fa 225 oli saksalainen moottoroimaton autogiro. Se oli tarkoitettu maahanlaskujoukkojen pudotuskoneeksi korvaamaan DFS 230 -purjelentokoneet, joita oli käytetty muun muassa Eben-Emaelin linnoituksen ja Kreetan taisteluissa.
Fa 225:n pienoismalli Hubschraubermuseum Bückeburgissa
Idea koneen kehittämiseksi oli saatu juuri näissä taisteluissa. Niissä oli huomattu liitokoneiden pitkän laskukiidon ongelmat, jotka oli aiheuttanut joissain tapauksissa myös tappioita. Liitokoneen siivet oli päätetty korvata roottorilla, joka mahdollistaisi lyhyen laskukiidon.
Vuoden 1942 lopulla koneen prototyypin rakentaminen aloitettiin, ja pohjana käytettiin DFS 230 liitokoneen runkoa ja Fa 223 Drachen muunneltua roottoria. Fa 225:n lentokokeet aloitettiin keväällä 1943 Ainringissä. Niissä konetta hinattiin Junkers Ju 52/3m:n perässä ylöspäin. Paul Stämmler toimi koelentäjänä, ja kokeissa lyhin saavutettu laskukiito oli noin 18 metriä.
Fa 225:llä oli kuitenkin hidas hinaus-, lento- ja laskunopeus, joka teki siitä alttiimman vihollistulelle perinteiseen purjelentokoneeseen verrattuna. Tätä seikkaa ei voitu korvata lyhyemmällä laskukiidolla, joten Saksan sodanjohto päätti jättää kopterin tilaamatta. Projektin hylkäämiseen johtivat myös Kreetan suuret tappiot, jotka johtuivat osittain laskuvarjohyökkäyksessä surmansa saaneista. Viimeinen merkittävä saksalaisten laskuvarjojoukkojen liitokoneilla suorittama hyökkäys toisessa maailmansodassa oli Benito Mussolinin pelastus Gran Sassosta Apenniineilta, kun DFS 230 -koneet pudottivat laskuvarjosotilaita ja laskeutuivat vuoren huipulle pelastamaan Italian fasistijohtajaa. Tehtävä suoritettiin periteisillä liitokoneilla, vaikkakin se oli aluksi suunniteltu suoritettavaksi helikoptereilla.
Autoilun verotus Suomessa

Suomen valtion verotulot tieliikenteestä v. 2009–2021
Autoilun verotus Suomessa tarkoittaa Suomessa autoilusta perittäviä veroja. Autoilusta peritään useita veroja. Tällaisia veroja ovat autovero, ajoneuvovero ja liikennepolttoaineiden sisältämä polttoainevero. Lisäksi autoiluun liittyvät käyttövoimavero ja liikenne- ja autovakuutusten sisältämä vakuutusmaksuvero. Autoista ja liikennepolttoaineista peritään lisäksi arvonlisäveroa. Liikennevakuutus on Suomessa pakollinen vakuutus.
Verojen kerääminen

Valtiovarainministeriö arvioi kerättävän 4,5 miljardia euroa vuodessa erilaisista autoiluun liittyvistä veroista. Autoalan Tiedotuskeskuksen mukaan valtio kerää lähes 8,0 miljardia euroa vuodessa autoilusta, kun laskelmassa on huomioitu mm. autoista ja liikennepolttoaineista perittävä arvonlisävero. Valtiovarainministeriön arvion mukaan bensiini-, diesel- ja korvaavien biopolttoaineiden valmisteveroina kerätään yhteensä noin 2,7 miljardia euroa vuodessa. Verojen osuus litrassa 95E10-bensiiniä on hieman yli 80 senttiä.
|  | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 | 2021 |
| --- | --- | --- | --- | --- | --- | --- | --- | --- | --- | --- | --- | --- | --- |
| Autovero | 687 | 941 | 1068 | 1007 | 933 | 918 | 884 | 964 | 977 | 1001 | 892 | 722 | 524 |
| Ajoneuvovero | 654 | 691 | 759 | 758 | 866 | 878 | 930 | 1083 | 1169 | 1193 | 1150 | 1168 | 1134 |
| Tieliikenteen polttoaineista kerätty vero | 2364 | 2415 | 2372 | 2571 | 2568 | 2544 | 2538 | 2657 | 2682 | 2677 | 2635 | 2625 | 2507 |
| Polttoaineiden ALV | 1009 | 1185 | 1352 | 1455 | 1479 | 1437 | 1283 | 1167 | 1324 | 1415 | 1394 | 1202 | 1485 |
| ALV uusista ajoneuvoista | 591 | 681 | 787 | 690 | 678 | 700 | 724 | 829 | 884 | 896 | 888 | 811 | 817 |
| ALV ajoneuvojen osista sekä huolto- ja korjaustöistä | 584 | 658 | 695 | 713 | 763 | 766 | 773 | 785 | 789 | 785 | 794 | 723 | 747 |
| Vero liikenne- ja autovakuutusmaksuista | 269 | 285 | 300 | 318 | 343 | 378 | 387 | 384 | 373 | 367 | 380 | 392 | 407 |
| Yhteensä | 6158 | 6856 | 7333 | 7512 | 7630 | 7620 | 7520 | 7869 | 8198 | 8334 | 8132 | 7643 | 7621 |
| Yhteensä ilman ALV:tä | 3974 | 4332 | 4499 | 4654 | 4710 | 4718 | 4739 | 5087 | 5201 | 5238 | 5057 | 4907 | 4572 |
Lähde: Autoalan tiedotuskeskus
Verovarojen käyttö

Vuonna 2014 liikenneverkolle osoitettiin valtion budjetissa 1701 miljoonaa euroa, josta valtion omistaman liikenneverkon ylläpitoon esitettiin 1061 miljoonaa euroa. Tämän lisäksi aikaisemmin päätettyjen hankkeiden toteuttamiseen varattiin 378 miljoonaa euroa. Ilta-Sanomissa vuoden 2014 alussa julkaistun jutun mukaan suurin osa autoilijoiden maksamista veroista kuluu muualla kuin liikenteen hyväksi. Suomessa autoilusta kannettavia veroja ei ole korvamerkitty. Autoalan Tiedotuskeskuksen mukaan tieliikenteen ja auton hankinnan verotus on Suomessa korkea.
Liikenneviraston vuonna 2012 julkaiseman Liikennejärjestelmän tuet-raportin mukaan kuitenkin:
Kustannusvastaavuustarkasteluista nähdään, että tieliikenteen verotuksen yleisesti suureksi mielletty ylijäämä kutistuu merkittävästi kun tarkasteluun lisätään infrastruktuurikulujen ja ulkoisten kustannusten ohella tieliikenteeseen kohdentuvat tuet. Samoin myös muiden liikennemuotojen ja infrastruktuurien ylijäämä muuttuu alijäämäksi tai alijäämät kasvavat.
On kuitenkin huomattava, että tuet-raportissa mainituista tukien muodoista merkittävimmät ovat polttoaineverotuksen verotuet, julkisen liikenteen suorat tuet sekä yksityisautoilun ja julkisen liikenteen käytön verotuet, jolloin ministeriössä lasketaan mm. aluepolitiikan aiheuttamat tukikustannukset sekä julkisen liikenteen tukeminen autoilun kustannuksiksi.
Aiheesta muualla

Ilta-Sanomat: Autoilun verotuloja ei ole Suomessa korvamerkitty (Arkistoitu – Internet Archive)
Ilta-Sanomat: Autoilun veroeurot siirtyvät heikosti tiestön hyväksi (Arkistoitu – Internet Archive)
Autoalan Tiedotuskeskus: Autoilun verotus (Arkistoitu – Internet Archive)
Autograph

| Autograph> Tiedot |
| --- | --- |
Toiminnassa:  1983–1989, 2002–2005, 2013–
Tyylilaji:  glam metal hard rock
Kotipaikka:  Los Angeles, Kalifornia, Yhdysvallat
Laulukieli:  englanti
Jäsenet:  Steve Lynch   Randy Rand   Simon Daniels   Marc Wieland  
Entiset jäsenet:  Steve Plunkett   T. J. Helmerich   Lance Morrison   Steve Isham   Keni Richards   Matt Laug  
Levy-yhtiö:  Rca Records   Epic Records   EMP Label Group  
Infobox OKNimi-testi OK: 
Autograph on yhdysvaltalainen glam metal -yhtye Los Angelesista, Kaliforniasta. Yhtye on ollut aktiivisena kahteen otteeseen, ensin vuosina 1983–1989 ja myöhemmin vuosina 2002–2005 ja vuodesta 2013 eteenpäin. Autograph on julkaissut yhdeksän albumia. Yhtyeen suurimmaksi hitiksi nousi sen ensimmäisellä, Sign In Please -albumilla julkaistu kappale ”Turn Up the Radio”.
Autographin alkuperäiset jäsenet kitaristi Steve Lynch ja basisti Randy Rand liittyivät uudestaan yhteen vuonna 2013. He ottivat ensin yhteyttä alkuperäiseen vokalistiin Steve Plunkettiin. Hän ei kuitenkaan ollut yrityskiireidensä takia valmis palaamaan yhtyeeseen. Hänen tilalleen yhtyeeseen värvättiin Simon Daniels. Autographiin liittyi myös rumpari Marc Wieland. Yhtye solmi vuonna 2017 levytyssopimuksen EMP Label Groupin ja julkaisi sen jälkeen albumin Get Off Your Ass.
Diskografia > Studioalbumit

Sign In Please – 1984
That’s the Stuff – 1985
Loud and Clear – 1987
Buzz – 2003
Louder – 2016
Get Off Your Ass – 2017
Beyond – 2022
Diskografia > Kokoelmat

Missing Pieces – 1997
More Missing Pieces – 2003
The Anthology – 2003
Diskografia > Singlet

Turn Up the Radio (1984)
Send Her to Me (1985)
Blondes in Black Cars (1986)
That's the Stuff (1986)
Loud and Clear (1987)
Dance All Night (1987)
She Never Looked That Good For Me (1988)
You are Us, We are You (2015)
I Lost My Mind in America (2015)
Every Generation (2015)
Souls on Fire (2020)
This Ain’t The Place I Wanna Be (2022)
To Be Together (2022)
Take Me Higher (2022)
Formula 3 Euroseries -kausi 2012

Formula 3 Euroseries -kausi 2012 oli kymmenes kausi ja samalla viimeinen nykyiselle Formula 3 Euroseries -sarjalle. Sarjan mestaruuden voitti Daniel Juncadella. Toiseksi sijoittui Raffaele Marciello ja kolmanneksi Felix Rosenqvist.
Tallit ja kuljettajat

Numerolla 30 tai enemmän kilpailleet kuljettajat olivat vierailevia kuljettajia ja eivät oikeutettuja saavuttamaan pisteitä.
R = Kauden tulokas kaudella 2012.
Franz Karl Achard

Franz Karl Achard
Franz Karl Achard (28. huhtikuuta 1753 Berliini, Preussi – 20. huhtikuuta 1821 Kunern) oli saksalainen kemisti ja fyysikko, joka tunnetaan juurikassokerin valmistuksen keksijänä. Hän perusti vuonna 1801 Sleesian Kunerniin ensimmäisen tehtaan, jossa valmistettiin sokerijuurikkaista sokeria.
Franz Kelch

Franz Kelch (1. marraskuuta 1915 Bayreuth – 5. kesäkuuta 2013 München) oli saksalainen laulaja, äänialaltaan bassobaritoni. Hän oli toisessa maailmansodassa kahden vuoden ajan sotavankina.
Kelch tulkitsi muun muassa Bachin ja Brahmsin musiikkia sekä oman aikansa säveltäjien teoksia. Hän sai arvostusta varsinkin Kristuksen äänenä Bachin passioissa. Hän lauloi Senecan roolin Monteverdin oopperan L'incoronazione di Poppea ensilevytyksessä (1952). Hän opetti 25 vuotta Leopold-Mozart-Konservatorium Augsburgissa.
Formula 3 Masters

|  Formula 3 Masters |
| --- | --- |
Sarja:  Formula 3

Rata:  Circuit Park Zandvoort
Ratatyyppi:  Moottorirata
Radan pituus:  4,307 km
Kilpailun pituus:  25 kierrosta, 107,675 km
Ensimmäinen tapahtuma:  1991
Viimeisin tapahtuma:  2016
Eniten voittoja
Kuljettajat:   Valtteri Bottas  Felix Rosenqvist (2) 
Formula 3 Masters on vuosittain järjestettävä Formula 3 -luokan kutsukilpailutapahtuma, joka ajetaan Hollannissa, Zandvoortin radalla. Siinä on mukana kuljettajia Formula 3 Euro-sarjasta ja Britannian formula 3 -sarjasta.
Vuosina 2007 ja 2008 se ajettiin Belgian Zolderissa, koska kilpailu aiheutti liikaa melua Zandvoortin alueella. Vuonna 2009 kilpailu kuitenkin palasi takaisin Zandvoortiin.
Vuonna 2009 Formula 3:n eurosarjassa ajanut Valtteri Bottas voitti ensimmäisenä suomalaisena kilpailun, lähti paalupaikalta ja ajoi myös nopeimman kierroksen. Kaksoisvoiton suomalaisille varmisti Mika Mäki, joka oli kilpailun toinen.
Vuonna 2010 Bottaksesta tuli ensimmäinen kuljettaja, joka on voittanut kilpailun kahdesti. Myöhemmin samaan pystyi Felix Rosenqvist joka voitti kilpailun vuosina 2011 ja 2013.
Kilpailu tunnetaan edelleen parhaiten vanhalla nimellään Marlboro Masters, jolla se ajettiin vuosina 1991-2005. Euroopan unionin kiellettyä tupakkamainonnan, kilpailun nimisponsorina on ollut BP 2006-2007; RTL 2008, 2010 ja Tango 2009.
Tulokset

| Vuosi | Voittaja | Toinen | Kolmas |  | Paalupaikka | Nopein kierros |
| --- | --- | --- | --- | --- | --- | --- |
| 1991 |  David Coulthard |  Jordi Gené |  Marcel Albers |  |  Rubens Barrichello |  Rubens Barrichello |
| 1992 |  Pedro Lamy |  Diogo Castro Santos |  Gil de Ferran |  |  Kelvin Burt |  Kelvin Burt |
| 1993 |  Jos Verstappen |  Paolo Coloni |  Michael Krumm |  |  Jos Verstappen |  Michael Krumm |
| 1994 |  Gareth Rees |  Jörg Müller |  Sascha Maassen |  |  Jörg Müller |  Sascha Maassen |
| 1995 |  Norberto Fontana |  Ralf Schumacher |  Hélio Castroneves |  |  Norberto Fontana |  Ralf Schumacher |
| 1996 |  Kurt Mollekens |  Jonny Kane |  Nick Heidfeld |  |  Kurt Mollekens |  Kurt Mollekens |
| 1997 |  Tom Coronel |  Sebastien Philippe |  Mark Webber |  |  Sebastien Philippe |  Sebastien Philippe |
| 1998 |  David Saelens |  Enrique Bernoldi |  Mario Haberfeld |  |  David Saelens |  David Terrien |
| 1999 |  Marc Hynes |  Thomas Mutsch |  Etienne van der Linde |  |  Thomas Mutsch |  Marc Hynes |
| 2000 |  Jonathan Cochet |  Ben Collins |  Tomas Scheckter |  |  Jonathan Cochet |  Jonathan Cochet |
| 2001 |  Takuma Satō |  André Lotterer |  Anthony Davidson |  |  Takuma Satō |  Takuma Satō |
| 2002 |  Fabio Carbone |  Olivier Pla |  Tristan Gommendy |  |  Fabio Carbone |  Bruce Jouanny |
| 2003 |  Christian Klien |  Nelson Piquet Jr. |  Ryan Briscoe |  |  Nelson Piquet Jr. |  Ryan Briscoe |
| 2004 |  Alexandre Prémat |  Éric Salignon |  Adam Carroll |  |  Alexandre Prémat |  Éric Salignon |
| 2005 |  Lewis Hamilton |  Adrian Sutil |  Lucas di Grassi |  |  Lewis Hamilton |  Lewis Hamilton |
| 2006 |  Paul di Resta |  Giedo van der Garde |  Sébastien Buemi |  |  Giedo van der Garde |  Giedo van der Garde |
| 2007 |  Nico Hülkenberg |  Yann Clairay |  Jean-Karl Vernay |  |  Romain Grosjean |  James Jakes |
| 2008 |  Jules Bianchi |  Nico Hülkenberg |  Jon Lancaster |  |  Nico Hülkenberg |  Max Chilton |
| 2009 |  Valtteri Bottas |  Mika Mäki |  Stefano Coletti |  |  Valtteri Bottas |  Valtteri Bottas |
| 2010 |  Valtteri Bottas |  Alexander Sims |  Marco Wittmann |  |  Alexander Sims |  Jean-Eric Vergne |
| 2011 |  Felix Rosenqvist |  Marco Wittmann |  Kevin Magnussen |  |  Roberto Merhi |  Felix Rosenqvist |
| 2012 |  Daniel Juncadella |  Raffaele Marciello |  Hannes van Asseldonk |  |  Daniel Juncadella |  Daniel Juncadella |
| 2013 |  Felix Rosenqvist |  Alex Lynn |  Emil Bernstorff |  |  Felix Rosenqvist |  Felix Rosenqvist |
| 2014 |  Max Verstappen |  Steijn Schothorst |  Nabil Jeffri |  |  Max Verstappen |  Indy Dontje |
| 2015 |  Antonio Giovinazzi |  George Russell |  Sérgio Sette Câmara |  |  Antonio Giovinazzi |  Antonio Giovinazzi |
| 2016 |  Joel Eriksson |  Niko Kari |  Sérgio Sette Câmara |  |  Joel Eriksson |  Zhou Guanyu |
Käännös suomeksi